
Upravni odjel za graditeljstvo,
            energetsku učinkovitost i zaštitu okoliša

URBROJ: 2158/01-15-01/03-21-30	
Osijek, 30. studeni 2021.
PROJEKTNI ZADATAK

- za ugradnju sustava daljinskog očitavanja potrošnje energenata i vode -

Predmet projektnog zadatka je nabava i ugradnja sustava za daljinsko očitanje potrošnje energije i vode te povezivanje na Informacijski sustav za gospodarenje energijom (U daljnjem tekstu ISGE) u javne zgrade za koje je Grad Osijek odgovoran za sustavno gospodarenje energijom (Zakon o energetskoj učinkovitosti NN127/14,116/18, 25/20, 32/21, 41/21 i Pravilniku o sustavnom gospodarenju energijom u javnom sektoru 18/15 i 6/16) i to na zgradi:
1. KULTURNI CENTAR OSIJEK, Ul. Kneza Trpimira 2/A, 31000, Osijek

OPIS RJEŠENJA
Glavna zadaća sustava daljinskog očitanja je automatizacija očitanja potrošnje energije i vode, upis navedenih podataka u nacionalni Informacijski Sustav za Gospodarenje Energijom (ISGE). Putem ovog nadmetanja traže se cjelovita rješenja po sistemu „ključ u ruke“. Funkcionalna shema sustava prikazana je na slici.

U nastavku su dani opisi i zahtjevi na pojedine komponente sustava daljinskog očitanja potrošnje energije:

Brojila električne energije

Podaci o potrošnji električne energije preuzimaju se s naplatnog ili kontrolnog brojila električne energije. Spajanje na brojilo električne energije vrši se putem impulsnog izlaza gdje se preuzima informacija o potrošnji radne energije, o trenutno aktivnoj tarifi (RVT i RNT). Moguće je, ukoliko postoji tehničko rješenje na brojilu električne energije, podatak o potrošnji dostaviti preko drugih protokola. U slučaju ugradnje modula za daljinsko očitanje na mjesto s velikom koncentracijom vlage, stupanj zaštite ugrađene opreme mora biti IP68, elektronika koja se ugrađuje mora biti zaštićena od korozije. Modul za daljinsko očitanje mora biti opremljen baterijom sa životnim vijekom od minimalno 7 godina. Struktura podataka koje je potrebno isporučiti sa mjernog mjesta u ISGE je potrošnja električne energije u višoj (VT), nižoj (NT) tarifi u kilovat satima (kWh). Frekvencija očitanja je jedno očitanje na sat. Ukoliko postojeće brojilo električne energije ne podržava preuzimanje potrošnje putem impulsnog izlaza, u ponudi je potrebno predvidjeti troškove zamjene brojila. Sve radove spajanja potrebno je napraviti u prisustvu djelatnika HEP ODS-a.

Brojila pare/topline
Za mjerenje potrošnje pare/topline podaci se preuzimanju s naplatnih ili kontrolnih mjerila pare/topline. Spajanje na brojila vrši se putem postojećeg impulsnog ili Mbus izlaza. Za mjerila topline mjerene vrijednosti koje se dostavljaju u ISGE su u kilovat satima (kWh), dok se za mjerila pare informacija o potrošnje energije dostavlja u tonama pare (t). Frekvencija očitanja je jedno očitanje na sat. Ukoliko postojeće brojilo pare/topline ne podržava spajanje putem impulsnog izlaza ili MBus sučelja u ponudi je potrebno predvidjeti sve dodatne troškove zamijene ili opremanja mjernog mjesta, koje obavlja lokalni distributer pare/topline. U slučaju ugradnje modula za daljinsko očitanje na mjesto sa velikom koncentracijom vlage, stupanj zaštite ugrađene opreme mora biti IP68, elektronika koja se ugrađuje mora biti zaštićena od korozije. Modul za daljinsko očitanje mora biti opremljen baterijom sa životnim vijekom od minimalno 7 godina. Sve radove spajanja potrebno je napraviti u prisustvu djelatnika lokalnog distributera topline/pare.
Ukoliko je projektom predviđeno podmirivanje potrebe za toplinskom energijom korištenjem biomase, ugljena, dizalice topline ili kogeneracijom potrebno je ugraditi kontrolna mjerila topline te na isti način dostaviti mjerene vrijednosti u ISGE.

Vodomjeri
U svrhu preuzimanja podataka o potrošnji vode koriste se naplatni ili kontrolni vodomjeri. Spajanje vrši se putem, Mbus sučelja, impulsnog izlaza vodomjera. Frekvencija očitanja je jedno očitanje na sat. Mjerene vrijednosti potrošnje vode su u metrima kubnim (m3). Ukoliko postojeći vodomjer ne podržava spajanje impulsni izlaz ili nema ugrađen REED kontakt, u ponudi je potrebno predvidjeti sve troškove zamjene ili opremanja mjernog mjesta, koje obavlja lokalni distributer vode. Stupanj zaštite ugrađene opreme je IP68, elektronika koja se ugrađuje mora biti zaštićena od korozije. Modul za daljinsko očitanje mora biti opremljen baterijom sa životnim vijekom od minimalno 7 godina.

Integrirano rješenje sustava daljinskog očitanja
Centralna procesna jedinica sustava daljinskog očitanja potrošnje energije i vode mora biti slobodno programibilna s mogućnosti softverskih i hardverskih nadogradnji uz podržavanje standardnih protokola za mjerenja poput MBus i bežični Mbus. Sustav mora podržavati dodavanje proizvoljnog broja raznih vrsta brojila. U slučaju prekida prijenosa podataka u ISGE zbog npr. nestanka mrežnog napajanja ili prekida komunikacije, sustav mora biti u mogućnosti spremati mjerenja najmanje 90 dana i nakon otklanjanja uzroka prekida iste dostaviti u ISGE. Sustav mora podržavati alarmiranje u slučaju prekida dostave podataka i omogućiti pružanje efikasnih usluga održavanja. 

Konekcija na ISGE
ISGE je internetska aplikacija za nadzor i analizu potrošnje energije i vode u zgradama javnog sektora te predstavlja neizbježan alat za sustavno gospodarenje energijom. Frekvencija daljinskih očitanja je jedno očitanje na svaki puni sat ili prema uvjetima natječaja. Prikupljena trenutna satna očitanja ne smiju kasniti dulje od jednog sata u ISGE. Detaljan način upisa podataka opisan je u Dokumentu: “Upute za slanje računa i očitanja daljinskim putem u ISGE sustav“ koji je Prilog br.1 ovog Projektnog zadatka. Baza podataka ISGE-a je sljedećih karakteristika:

Oracle verzija 11.2.0.1.0, 32 bit
NLS_CHARACTERSET=EE8MSWIN1250
NLS_NCHAR_CHARACTERSET=UTF8

Testiranje sustava i verifikacija mjerenja
Nakon završetka ugradnje sustava daljinskog očitanja potrošnje energije i vode vrši se testiranje sustava i verifikacija mjerenja u trajanju od 7 dana. Podaci koji se upisuju u ISGE moraju biti istovjetni podacima o potrošnji na lokaciji. Verifikaciju sustava izvodi izvođač, a izvještaj o verifikaciji mora sadržavati usporedbu mjerenih i podataka dostavljenih u ISGE uz fotodokumentaciju. Nakon završetka faze testiranja i verifikacije sustava, ugradnja se smatra uspješno završenom.

Usluge održavanja sustava
Nakon uspješne verifikacije sustava za daljinsko očitavanje potrošnje energije i vode Izvođač održava sustav u trajanju od 2 godine. 
Usluge održavanja trebaju uključivati:
· korisničku prijavu kvara telefonom i e-mailom,
· izlazak na lokaciju i popravak/zamjenu neispravne opreme u roku 3 radna dana,
· prilikom zamjene neispravnog brojila ili redovitog održavanja istog u dogovoru sa distributerom/opskrbljivačem, mjerenja se moraju uskladiti sa stanjem na naplatnom mjernom mjestu, 
· analiza potrošnje energije i vode te alarmiranje korisnika u slučaju ekscesnih situacija, usmjeravanje korisnika ka učinkovitijem energetskom ponašanju, održavanje edukacije o načinu potrošnje,

Usluga održavanja mora biti definirana na načina da osigura nesmetani rad sustava i ispravni upis mjerenih podataka u ISGE.

Vraćanje u originalno stanje
Ukoliko pri ugradnji bilo kojeg dijela sustava dođe do oštećenja dijela objekta, potrebno je situaciju vratiti u originalno stanje.




PODACI O LOKACIJI UGRADNJE 

Sustav daljinskog očitanja potrošnje energenata i vode ugrađuje se na lokaciju 

1. KULTURNI CENTAR OSIJEK, Ul. Kneza Trpimira 2/A, 31000, Osijek
Podaci se prikupljaju u vremenskom intervalu od 60 minuta (u realnom vremenu, a prema potrebi i manje). 
Sustavom su obuhvaćena sljedeća mjerna mjesta:

•	Brojilo el. energije – 1 obračunsko mjerno mjesto (mjeri se potrošena radna energija u 
            dvije tarife)
•	Vodomjer Sanitarna voda i Hidrant – 2 obračunska mjerna mjesta
•	Brojilo toplinske energije – 1 obračunsko mjerno mjesto

Potrošnja električne energije prikazuje se u kWh, vode u m3, a topline u MWh.

Sustav se treba sastojati od jedne centralne jedinice, GPRS M-Bus gateway-a (Wirelees M-Bus Master) sa ugrađenim GPRS-om koja obuhvaća obračunsko brojilo električne energije, 2 obračunska vodomjera te obračunsko mjerilo toplinske energije.
Sustav treba omogućavati i prihvat i ostalih tipova brojila kao npr. senzore kvalitete zraka, senzore razine CO2  … (M-Bus Slave). 
Sustav treba imati mogućnost proširenja i do 250 različitih mjerila. 
Sustav treba koristi „bežični“ i „žičani“ M-Bus protokol, a ako se radi o većoj udaljenosti između mjernih mjesta treba se koristi pojačalo signala (ugrađuje se između centralne jedinice i slave modula) i aktivna antena (postavlja se kod M-Bus Master-a) koje mogu povećati domet i do 4 km. 
Svi podaci trebaju se prikupljaju u radio modulima (Wireless M-Bus Slave) koji navedene podatke zatim šalju do centralne jedinice. 
Svi radio moduli (Wireless M-Bus Slave) trebaju biti opremljeni sa baterijom autonomije do 10 godina. 
Sustav treba ima mogućnost alarmiranja u slučajevima neopravdane i nepredviđene potrošnje (npr. u slučaju puknuća vodovodne cijevi, sustav alarmira korisnika kako bi se spriječilo daljnje curenje vode, a samim time i nastajanje troška). 

Podaci sa svih mjernih mjesta trebaju se prikupljaju 24 sata dnevno, 7 dana tjedno i sva očitanja trebaju se slati u nacionalni Informacijski sustav za gospodarenje energijom (ISGE).

Sustav za daljinsko očitanje potrošnje energije i vode treba ispunjavati sljedeće zahtjeve:
•	Neovisnost od komunikacijske infrastrukture objekta/korisnika
•	Stalan izvor napajanja (UPS), minimalno 72 sata uz održavanje svih funkcija sustava 
•	Mogućnost daljinskog pristupa (remote) i konfiguracija sustava 
•	Mogućnost nadogradnje senzora mjerenja elemenata ugode (unutarnja temperatura,  
            vlažnost zraka, CO2 i VOC) te senzora za mjerenje meteroloških uvjeta ( vanjska  
            temperatura i vlažnost zraka)  
•	Kompatibilnost i mogućnost očitanja modula koji koriste drugi komunikacijski 
            protokol (Mod-Bus, LoRaWan, Sigfox i slično)
•	Lokalno spremanje očitanja potrošnje na SD karticu (2GB) 
•	Prijenos podataka o potrošnji preko zaštićene veze između centralne jedinice i servera 
            VPN – Virtual Private Network)
•	Mogućnost očitanja analognih mjerenih vrijednosti (strujni i naponski)
 
Tehničke karakteristike opreme
oprema navedena u Troškovniku koji je priložen ovom Projektnom zadatku treba ispunjavati sljedeće:
a)	Centralna jedinica sustava za daljinsko očitavanje potrošnje energenata

•	uređaj mora biti u skladu sa svim potrebnim normama za CE označavanje proizvoda
•	uređaj mora biti izveden prema standardu za sukladnost električnih uređaja, odnosno 
            minimalno u sukladnosti s normom HRN EN 60950-1:2006/A1:2010 ili novijom
•	mogućnost prihvata očitanja mjerila potrošnje opremljenih radijskim sustavom  
            daljinskog očitavanja sukladno normi HRN EN13757-4, Wireless M-Bus T1 MOD, na 
            frekvenciji 868,95MHz, putem odgovarajućeg komunikacijskog modula s integriranim 
            algoritmom za procesiranje radijskih poruka zaštićenom 128 bitnom EAS enkripcijom 
            uz korisničko postavljenje dekripcijske zaporke
•	mogućnost očitavanja i napajanja M-Bus žičane sabirnice za očitavanje mjerila 
            opremljenih s M-Bus modulima za očitavanje potrošnje u sukladnosti s normom HRN 
            EN13757-3	
•	mogućnost očitavanja spojenih M-Bus podređenih uređaja korištenjem primarnog 
            adresiranja	
•	mogućnost očitavanja spojenih M-Bus podređenih uređaja korištenjem sekundarnog 
           adresiranja	
•	minimalno adresabilno (spojivo) 60 M-Bus (slave) uređaja
•	mogućnost slanja datoteka o očitavanjima putem FTP protokola na FTP server
•	mogućnost korištenja dodatnog (sekundarnog) FTP poslužitelja
•	mogućnost prihvata komandi i slanja datoteka na FTP server s minimalnim intervalom 
            od min 60 minuta ili češće
•	mogućnost lokalne pohrane podataka za period od barem godinu dana uz praćenje 
            stalne potrošnje na izmjenjivi memorijski modul (SD kartica ili jednakovrijedni medij)
•	isporuka podataka o očitanju u obliku XML datoteka za jednostavnu integraciju s   
            postojećim informatičkim sustavom 
•	ugrađen GPRS modem za periodički prijenos podataka koji podržava sve navedene 
            karakteristike:
ugrađen utor za SIM karticu pružatelja telekomunikacijskih usluga, 
   neograničen izbor operatera TK usluga, GSM standard, SMS, Fax, CSD, 
   GPRS klase do minimalno 10, podrška za GSM bandove za GSM bandove 
   850/900/1800/1900MHz, antenski priključak (SMA 50Ohma ili 
   jednakovrijedni), pripadajuća antena, mogućnost korisničkog postavljanja i 
   izmjene parametara GSM/GPRS veze
•	minimalno podržani komunikacijski servisi i protokoli : IPv4, TCP/UDP, DNS 
            (klijent), PING, POP3 (klijent), SMTP (klijent), FTP (server/klijent), HTTP (server)
•	mogućnost korištenja javnog i privatnog IP adresnog prostora
•	mogućnost udaljene nadogradnje sistemskog softvera uređaja (firmware)
•	mogućnost slanja reset naredbe
•	sistemski software uređaja neizbrisiv uslijed nestanka napajanja (stalni zapis u 
            memoriji uređaja)
•	mogućnost direktnog daljinskog pristupa uređaju putem jedinstvene adrese uređaja
•	ugrađen Web server (HTTP) za nadzor i upravljanje uređajem te podešavanje 
            parametara uređaja putem standardnog internet preglednika bez potrebe za dodatnim 
            softverom na računalu korisnika
•	područje radne temperature od -20 do +50 st. C te vlažnosti radne okoline minimalno do 70%
•	mogućnost ponovnog i naknadnog slanja zapisanih podataka uslijed eventualne 
            pogreške   u komunikaciji ili prekida TK veze
•	mogućnost periodičkog uspostavljanja GPRS veze
•	baterijska podrška za RTS (Real time clock)
•	baterijska autonomija i kontinuirani rad svih ugrađenih uređaja u slučaju nestanka 
            mrežnog napajanja u trajanju od minimalno 72 sata uz zadržavanje svih funkcija 
            sustava
•	minimalno jamstvo dvije godine

b)	Modul za radijsko očitavanje potrošnje energenata – dvokanalni

•	uređaj mora biti u skladu sa svim potrebnim normama za CE označavanje proizvoda
•	uređaj mora biti izveden prema standardu za sukladnost električnih uređaja, odnosno  
            minimalno u sukladnosti s normom HRN EN 60950-1:2006/A1:2010 ili novijom
•	mogućnost očitavanja s minimalno dva mjerila opremljena beznaponskim impulsnim 
            signalnim izlazima
•	mogućnost rada u režimu očitavanja dvotarifnog brojila gdje se informacija o trenutnoj 
            tarifi dobiva tarifnim signalom putem beznaponskog kontakta
•	mogućnost periodičkog slanja radijskih poruka s očitanjima mjerila potrošnje, odnosno 
            stanja brojača impulsa sukladno normi HRN EN13757-4, Wireless M-Bus T1 MOD
•	radijska frekvencija 868,95 MHz
•	baterijski napajani uređaji s kapacitetom i vijekom trajanja baterije takvim da 
            omogućavaju autonoman i ispravan rad uređaja u minimalnom trajanju od 10 godina
•	stupanj zaštite uređaja minimalno IP68
•	područje radne temperature od -20 do +60 st. C
•	domet uređaja minimalno 500m
•	radijski paketi koje uređaj šalje moraju biti pogodni za sinkronizaciju s baterijskim 
            Wireless   M-Bus radijskim repetitorom
•	ugrađen RTS (Real time clock), sat stvarnog vremena
•	zaštita od neovlaštenog čitanja radijskih poruka korištenjem AES 128 bitne enkripcije
•	mogućnost korisničkog mijenjanja enkripcijske zaporke radijskih poruka
•	zaštita od modifikacije sadržaja i zamjene uređaja te lažnog predstavljanja uređaja
•	slanja alarma manipulacije (tamper alarm), odvajanja impulsnog predajnika od mjerila 
            u svakoj radijskoj poruci
•	mogućnost dojave alarma niskog preostalog kapaciteta baterije u radijskoj poruci
•	mogućnost postavljanja multiplikatora (brojnik i nazivnik) kojim se određuje koliko	impulsa se treba izbrojati (brojnik) da bi se stanje povećalo za određeni broj (nazivnik)
•	uređaj mora biti takav da podržava beznaponske kontaktne (impulsne) ulaze sa mjerila   
            potrošnje koji imaju frekvenciju minimalno 10Hz ili veću
•	minimalno jamstvo dvije godine	

							
c)	Modul za radijsko očitavanje potrošnje energenata – jednokanalni

•	uređaj mora biti u skladu sa svim potrebnim normama za CE označavanje proizvoda
•	uređaj mora biti izveden prema standardu za sukladnost električnih uređaja, odnosno  
            minimalno u sukladnosti s normom HRN EN 60950-1:2006/A1:2010 ili novijom
•	mogućnost očitavanja s minimalno jednog mjerila opremljenog beznaponskim 
            impulsnim signalnim izlazima
•	mogućnost periodičkog slanja radijskih poruka s očitanjima mjerila potrošnje, odnosno 
            stanja brojača impulsa sukladno normi HRN EN13757-4, Wireless M-Bus T1 MOD
•	radijska frekvencija 868,95 MHz
•	baterijski napajani uređaji s kapacitetom i vijekom trajanja baterije takvim da 
            omogućavaju autonoman i ispravan rad uređaja u minimalnom trajanju od 10 godina
•	područje radne temperature od -20 do +60 st. C
•	domet uređaja minimalno 500m
•	radijski paketi koje uređaj šalje moraju biti pogodni za sinkronizaciju s baterijskim 
            Wireless  M-Bus radijskim repetitorom
•	ugrađen RTS (Real time clock), sat stvarnog vremena
•	zaštita od neovlaštenog čitanja radijskih poruka korištenjem AES 128 bitne enkripcije
•	mogućnost korisničkog mijenjanja enkripcijske zaporke radijskih poruka
•	zaštita od modifikacije sadržaja i zamjene uređaja te lažnog predstavljanja uređaja
•	slanja alarma manipulacije (tamper alarm), odvajanja impulsnog predajnika od mjerila 
            u svakoj radijskoj poruci
•	mogućnost dojave alarma niskog preostalog kapaciteta baterije u radijskoj poruci
•	mogućnost postavljanja multiplikatora (brojnik i nazivnik) kojim se određuje koliko 
            impulsa se treba izbrojati (brojnik) da bi se stanje povećalo za određeni broj (nazivnik)
•	uređaj mora biti takav da podržava beznaponske kontaktne (impulsne) ulaze sa mjerila 
            potrošnje koji imaju frekvenciju minimalno 10Hz ili veću
•	minimalno jamstvo dvije godine	
		
d)	Baterijski modul za proširenje dometa modula za radijsko očitavanje potrošnje energenata

•	uređaj mora biti u skladu sa svim potrebnim normama za CE označavanje proizvoda
•	uređaj mora biti izveden prema standardu za sukladnost električnih uređaja, odnosno 
            minimalno u sukladnosti s normom HRN EN 60950-1:2006/A1:2010 ili novijom 
•	mogućnost periodičkog slanja radijskih poruka s očitanjima mjerila potrošnje, odnosno 
           stanja brojača impulsa sukladno normi HRN EN13757-4, Wireless M-Bus T1 MOD 
•	radijska frekvencija 868,95 MHz			
•	baterijski napajani uređaji s kapacitetom i vijekom trajanja baterije takvim da 
            omogućavaju autonoman i ispravan rad uređaja u minimalnom trajanju od 10 godina
•	stupanj zaštite uređaja minimalno IP68			
•	područje radne temperature od -20 do +60 st. C			
•	domet uređaja minimalno 500m			
•	mogućnost sinkronog načina rada, prijem s odabranih radijskih modula u točno 
            određenim vremenskim intervalima			
•	mogućnost prenošenja očitanja s minimalno dva mjerila potrošnje u sinkronom načinu 
            rada, odnosno primanje i odašiljanje očitanja s dva neovisna radijska modula
•	mogućnost korisničkog odabira radijskih modula s kojima će se uređaj sinkronizirati
•	ugrađen RTS (Real time clock), sat stvarnog vremena			
•	zaštita od neovlaštenog čitanja radijskih poruka korištenjem AES 128 bitne enkripcije 
            mogućnost korisničkog mijenjanja enkripcijske zaporke radijskih poruka
•	zaštita od modifikacije sadržaja i zamjene uređaja te lažnog predstavljanja uređaja
•	mogućnost dojave alarma niskog preostalog kapaciteta baterije u radijskoj poruci
•	minimalno jamstvo dvije godine		
	
e)	 Prijamnik signala baterijskih modula za radijsko očitavanje

•	uređaj mora biti u skladu sa svim potrebnim normama za CE označavanje proizvoda
•	mogućnost periodičkog prihvaćanja radijskih poruka s očitanjima mjerila potrošnje, 
            odnosno stanja brojača impulsa sukladno normi HRN EN13757-3, HRN EN 13757-4, 
            Wireless M-Bus T1 MOD
•	radijska frekvencija 868 MHz SRD band
•	preslikavanje wireless M-Bus modula na primarne i sekundarne žičane M-bus adrese
•	podrška za AES 128 bitnu dekripciju
•	automatska konfiguracija kod ugradnje
•	prihvat do 512 Wireless M-Bus predajnih uređaja, odnosno mogućnost pohrane do 512 
            radijskih telegrama
•	brzina prijenosa podataka 2400 baud-a
•	komunikacijski parametri 8 dana bits, even parity, 1 stop bit 
•	napajanje iz M-Bus sabirnice, struja max 30mA (20UI)
•	minimalno jamstvo dvije godine

f)	 Aktivna antena za prijem signala.

•	Frekvencijsko područje 868.0-870.0 MHz
•	Razina zaštite IP67 ili veća
•	Radni temperaturni raspon od -40 do +80 st. C ili veći
•	Vertikalna polarizacija
•	Pojačanje 10 dBi ili veće
•	Omnidirekcionalna usmjerenost
•	Nizak faktor šuma ugrađenog niskošumnog pojačala (LNA)
•	Vertikalna polarizacija
•	Karakteristična impedancija 50
•	Tip priključka: SMA ženski
•	Radno temperaturno područje: -40 do +80 st. C 
•	minimalno jamstvo dvije godine
 
ROK UGRADNJE
Rok ugradnje je 45 dana od dana dostave narudžbenice/sklapanja ugovora.
PLAĆANJE
Plaćanje će se obaviti u roku do 30 dana od dana uspješnog puštanje podataka u Informativni sustav gospodarenje energijom (ISGE).

U Osijeku, 30. studeni 2021. 
Izradio:  Domagoj Dvoržak dipl.ing.el.

